rejauldu/bengali-wikipedia huggingface dataset:
থাম্ব|বায়ুর তাপমাত্রার একটি ডায়াগ্রাম মেসোমণ্ডল সমুদ্রপৃষ্ট হতে ৫০ কিলোমিটার (১৬০,০০০ ফিট ৩১ মাইল) উপরে স্ট্রাটোবিরতি থেকে শুরু হয়ে মেসোবিরতি পর্যন্ত প্রায় ৮০ থেকে ৮৫ (৫০-৫৩ মাইল; ২৬০০০০-২৮০০০০ ফুট) কিলোমিটার এলাকা জুড়ে বিস্তৃত। উল্কাপিন্ড সাধারণত ৭৬ কিমি থেকে ১০০ কিমি এর মধ্যে উচ্চতায় মেসোমণ্ডল দেখা যায়। তাপমাত্রা মেসোমণ্ডলে উচ্চতা বাড়ার সঙ্গে সঙ্গে হ্রাস যায়। মেসোমণ্ডলের উপরে অবস্থিত মেসোবিরতিতে তাপমাত্রা এত হ্রাস পায় যে এটিই পৃথিবীর সবচেয়ে শীতলতম স্থান এবং ঐ স্থানের গড় তাপমাত্রা প্রায় -৮৫° সেলসিয়াস (-১২০° ফাঃ, ১৪০ কেলভিন)। এই উচ্চতায় তাপমাত্রা -১০০° সেলসিয়াস (-১৫০° ফাঃ; ১৭০ কেলভিন) পর্যন্ত হ্রাস পেতে পারে। এই স্তরের ঠান্ডা তাপমাত্রার কারণে জলীয় বাষ্প জমাট বাঁধে।  তথ্যসূত্র  বিষয়শ্রেণী:বায়ুমণ্ডল বিষয়শ্রেণী:পৃথিবীর বায়ুমণ্ডল
প্রশান্ত নায়ার একজন ভারতীয় বিমানচালক ও মহাকাশচারী। ফেব্রুয়ারি ২০২৪-এ তিনি ভারতের গগনযান প্রকল্পের মহাকাশচারী হিসাবে নির্বাচিত হয়েছেন।   কর্মজীবন  তিনি ইনস্টিটিউট অব অ্যারোস্পেস মেডিসিন কর্তৃক ২০১৯ খ্রিস্টাব্দে মহাকাশচারী নির্বাচন প্রক্রিয়ায় অন্তর্ভুক্ত হয়েছিলেন, যা ভারতীয় বিমান বাহিনীর অধীনে আসে। পরবর্তীতে, আইএএম ও ইসরো চূড়ান্ত চারে সংক্ষিপ্ত তালিকাভুক্ত হন। অন্য তিন জনের সহিত তিনি ২০২০ খ্রিস্টাব্দে প্রাথমিক প্রশিক্ষণের জন্য রাশিয়া গমন করেন। প্রাথমিক প্রশিক্ষণ ২০২১ সালে সম্পন্ন হয়েছিল। ভারতে ফিরে এসে বেঙ্গালুরুর মহাকাশচারী প্রশিক্ষণ সুবিধায় প্রশিক্ষণে যোগদান করেন।  প্রধানমন্ত্রী নরেন্দ্র মোদি ২০২৪ খ্রিস্টাব্দের ২৭শে ফেব্রুয়ারি তিরুবনন্তপুরমে ইসরো-র বিক্রম সারাভাই স্পেস সেন্টারে ভারতের প্রথম মহাকাশ অভিযানের মহাকাশচারী দলের সদস্যদের নাম নাম ঘোষণা করেন, যে তালিকায় তাঁর নাম জনসম্মুখে প্রথম দাপ্তরিকভাবে ঘোষিত হয়।  আরও দেখুন  ভারতীয় ও ভারতীয় বংশোদ্ভূত নভোচারীদের তালিকা  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় নভোচারী
আচমিতা ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।   আয়তন ও জনসংখ্যা  জনসংখ্যা:১৭হাজার ৩শ ৫জন   শিক্ষা  শিক্ষার হার :৬৬.৫%   শিক্ষা প্রতিষ্ঠান   আচমিতা জর্জ ইনস্টিটিউশান  আচমিতা আদর্শ উচ্চ বিদ্যালয়  মধ্যপাড়া দ্বিমুখী উচ্চ বিদ্যালয়  শহীদ স্মৃতি বালিকা উচ্চ বিদ্যালয়  হাজী আজিমুদ্দীন বালিকা উচ্চ বিদ্যালয়  বানিয়াগ্রাম রইসুল উলুম আলেয়া মাদ্রাসা   জনপ্রতিনিধি  নিচের ছকে জনপ্রতিনিধিদের নাম উল্লেখ করা হলো: চেয়ারম্যাননির্ধারিত মেয়াদকালমতিউর রহমানপাঁচ বছর (২০২২-২০২৭)ওয়ার্ড নংওয়ার্ড সদস্যসংরক্ষিত সদস্য০১মোঃ হিরা মিয়ামোসাঃ নাজমীন আক্তার বেবী০২মোঃ মতিউর রহমান ০৩মোঃ মুখলেছুর রহমান০৪মোঃ আফিল উদ্দিনমোছাঃ খাদিজা পারভীন ০৫মোঃ সামসুজ্জামান০৬মোঃ শহিদুল্লাহ০৭মোঃ ফেরদৌসবিউটি০৮মোঃ জুয়েল উদ্দিন০৯মোঃ মেহিদ হাসান খলিল   তথ্যসূত্র   বিষয়শ্রেণী:কটিয়াদী উপজেলার ইউনিয়ন
বেলাল ফাজল (    ) (জন্ম ১৯৭৪) একজন মিশরীয় চিত্রনাট্য লেখক, সাংবাদিক এবং একজন কলাম লেখক । তিনি মিশরের কায়রোতে জন্মগ্রহণ করেন এবং বেড়ে ওঠেন। ফাজলের মূল শেকড় আলেকজান্দ্রিয়ায়।  ফাজল কায়রো ইউনিভার্সিটির গণযোগাযোগ বিভাগ থেকে ১ম শ্রেণীতে অনার্স শেষ করেন। তিনি রোজ আল-ইউসুফ-এ সাংবাদিক হিসাবে তার কর্মজীবন শুরু করেন, তখন তিনি আল-দুস্তুরের সহ-প্রতিষ্ঠাতা এবং সচিব ছিলেন, তারপরে আল-মাসরি আল-ইউমে যোগ দেন তাঁর কলাম ইস্তবাহা  লেখার জন্য; যেটি মিশরের অন্যতম গুরুত্বপূর্ণ কলাম ছিলো।  ২০১৩ সালে, ফাজল এবং  এল-মাসারা  Retrieved 25 March 2013. এবং ২০১১ সালে আল-শোরুক  Retrieved 25 March 2013. সংবাদপত্র শুরু করেণ। এটি ছিলো সাপ্তাহিক পত্রিকা যা ব্যঙ্গাত্মকভাবে মিশরের সমসাময়িক ঘটনার বর্ণনা করতো। ২০০১ সালে তাঁর স্ক্রীপ্ট দিয়ে থিভস ইন KG2 সিনেমা তৈরি করা হয়, যার পরিচালক ছিলেন, সান্দ্রা নাশাত। তিনি ১৮টি সিনেমা লিখেছেন, যার বেশিরভাগই সিনেমার আয়ের শীর্ষে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:মিশরীয় সাংবাদিক বিষয়শ্রেণী:মিশরীয় লেখক
মেটসুবো জামির নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ। তিনি জাতীয়তাবাদী গণতান্ত্রিক মেটসুবো জামির নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ।প্রগতিশীল পার্টির প্রার্থী হিসাবে মকোকচং টাউন আসন থেকে ২০১৮ সালে নাগাল্যান্ড বিধানসভা নির্বাচনে নির্বাচিত হয়েছিলেন। তিনি ২০১৮ সাল থেকে চতুর্থ নীফিউ রিও মন্ত্রকের নগর উন্নয়ন ও পৌর বিষয়ক মন্ত্রী ছিলেন। Senior politician Neiphiu Rio back as Nagaland CMNeiphiu Rio, a man born to ruleMyneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নাগাল্যান্ড আইনসভার সদস্য বিষয়শ্রেণী:নাগা পিপলস ফ্রন্টের রাজনীতিবিদ বিষয়শ্রেণী:জাতীয়তাবাদী গণতান্ত্রিক প্রগতিশীল দলের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি)
ইসলাম হলো ঘানায় আগমনকারী প্রথম ইব্রাহিমীয় ও একেশ্বরবাদী ধর্ম এবং বর্তমান ইসলাম দেশের দ্বিতীয় সর্বাধিক প্রচলিত ধর্ম। ঘানার ২০২১ সালের আবাসন শুমারি অনুসারে, ঘানায় মুসলমানদের শতাংশ প্রায় ১৯.৯%।  অ্যাসোসিয়েশন অফ রিলিজিয়ন ডেটা আর্কাইভসের ২০২০ সালের রিপোর্ট অনুসারে, ঘানার ৬৩.৫ জন মুসলিম সুন্নি ইসলামের অনুসারী এবং প্রায় ৩৬.৫% আহমদিয়া সম্প্রদায়ের অন্তর্গত। ১৯৬০–এর দশকে ইউসুফ আজুরার সংস্কারবাদী কার্যকলাপের ফলে হাম্বলী মাজহাবের দিকে অপ্রতিরোধ্য পরিবর্তন না হওয়া পর্যন্ত আইনশাস্ত্রে মালিকি মাযহাব সবচেয়ে সাধারণ ছিল। একসময়ে ব্যাপক প্রভাবশালী সুফিবাদ বছরের পর বছর ধরে উল্লেখযোগ্যভাবে হ্রাস পেয়েছে এবং তিজানিয়াহ ও কাদিরিয়া সুফি তরিকা বর্তমানও ঘানার ঐতিহ্যবাদী মুসলিমদের মধ্যে প্রতিনিধিত্ব করে। Owusu-Ansah (1994), "Religion and Society".  ঘানার মুসলমান ও খ্রিস্টানদের মধ্যে চমৎকার সম্পর্ক রয়েছে। মুসলমানদের প্রতিনিধি পরিষদের কর্তৃত্ব দ্বারা পরিচালিত মুসলমানদের প্রভাবিত করে এমন অনেক ধর্মীয়, সামাজিক, অর্থনৈতিক বিষয় প্রায়শ আলোচনা পর্যালোচনার মাধ্যমে সমাধান করা হয়। জাতীয় হজ্জ কাউন্সিল মক্কায় হজ্জযাত্রীদের ব্যবস্থা করার দায়িত্ব পালন করে। ঘানার জাতীয় প্রধান ইমাম হলেন ঘানার মুসলিম বিষয়ক সর্বোচ্চ কর্তৃপক্ষ।  ঘানার কিছু মেট্রোপলিটন এলাকা ও শহর বিশেষত, উল্লেখযোগ্য মুসলিম জনসংখ্যার এলাকায় প্রাথমিক, জুনিয়র সেকেন্ডারি, সিনিয়র সেকেন্ডারি ও টার্শিয়ারি শিক্ষা প্রদান করে এমন ইসলামি/আরবি স্কুল রয়েছে।   তথ্যসূত্র   বিষয়শ্রেণী:ঘানায় ইসলাম বিষয়শ্রেণী:দেশ অনুযায়ী ইসলাম
অ্যান্থনি লোপেস (; জন্ম: ১ অক্টোবর ১৯৯০) হলেন একজন পর্তুগিজ পেশাদার ফুটবলার, যিনি লিয়োনে এবং পর্তুগাল জাতীয় দলের হয়ে গোলরক্ষক হিসেবে খেলেন।  তিনি লিয়োনের খেলার মাধ্যমে সকলের নজরে আসেন। তিনি ২০১১ সালে ওলাঁপিক লিয়োনের প্রথম একাদশের হয়ে খেলার মাধ্যমে তার পেশাদার ক্যারিয়ার শুরু করেন। তিনি ২০১৪ সালের কুপে দে লা লিগের ফাইনালে লিয়োনের প্রতিনিধিত্ব করেছেন।  যদিও অ্যান্থনি লোপেস ফ্রান্সে জন্মগ্রহণ করেছেন, কিন্তু তিনি পর্তুগাল জাতীয় দলের হয়ে আন্তর্জাতিক পর্যায়ে খেলেন। তিনি জাতীয় দলের হয়ে খেলার পূর্বে পর্তুগালের অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। তিনি ২০১৫ সালের মার্চ মাসে, পর্তুগাল জাতীয় দলের হয়ে অভিষেক করেছেন এবং ২০১৬ উয়েফা ইউরোজয়ী পর্তুগাল দলের একজন সদস্য ছিলেন।   ক্যারিয়ার পরিসংখ্যান   ক্লাব   ক্লাবমৌসুম লিগ কাপ লিগ কাপ মহাদেশীয় অন্যান্য মোট বিভাগ   গোল   গোল   গোল   গোল   গোল   গোললিয়োনে ২০১২–১৩লিগ ১৫০০০১০১০—৭০২০১৩–১৪ ৩২০০০৪০১৩০—৪৯০২০১৪–১৫৩৮০২০১০৪০—৪৫০২০১৫–১৬ ৩৭০৩০০০৬০১০৪৭০২০১৬–১৭ ৩৭০২০০০১৪০১০৫৪০২০১৭–১৮২৫০৩০০০৭০—৩৯০ সর্বমোট১৭৪০১০০৬০৪০০২০২৩২০   সম্মাননা   আন্তর্জাতিক  পর্তুগাল  উয়েফা ইউরোপীয় চ্যাম্পিয়নশিপ: ২০১৬   সম্মান   60px অর্ডার অফ মেরিটের অধিনায়ক   তথ্যসূত্র    বহিঃসংযোগ          National team data       বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:জিভরসের ব্যক্তি বিষয়শ্রেণী:পর্তুগিজ বংশোদ্ভূত ফরাসি ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:অর্ডার অফ মেরিটের (পর্তুগাল) কমান্ডার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:পুরুষ ফুটবল গোলরক্ষক বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:ফরাসি পুরুষ ফুটবলার
জাতীয় টেনিস কমপ্লেক্স বাংলাদেশের রাজধানী ঢাকার রমনায় অবস্থিত জাতীয় টেনিস  ক্রীড়া অনুশীলনী মাঠ।  ইতিহাস ১৯৭৭ সালে সালে রমনার জাতীয় টেনিস কমপ্লেক্সে প্রতিষ্ঠা করা হয়। রমনা জাতীয় টেনিস কমপ্লেক্সের নাম পরিবর্তন করে বঙ্গবন্ধু শেখ মুজিবুর রহমানের মেঝ ছেলে শহীদ লে. শেখ জামালের নামে নামকরণ করা হয় শেখ জামাল জাতীয় টেনিস কমপ্লেক্স।   ২০২৫ সালের মার্চ মাসে, শেখ জামাল জাতীয় টেনিস কমপ্লেক্স এর নাম পরিবর্তন করে জাতীয় টেনিস কমপ্লেক্স নামকরণ করা হয়।  ক্রীড়া স্থাপনা আটটি নতুন টেনিস কোর্ট তৈরি (ফ্লাড লাইটসহ), একটি জিমনেসিয়াম নির্মাণ, প্রধান গেট সংস্কার ও আধুনিকায়ন, আবাসিক সুবিধা, মিডিয়া সেন্টার স্থাপনসহ আধুনিকায়ন করা হয়।  নির্মাণ  ২০১৮ সালে প্রায় ১৮ কোটি টাকা ব্যয়ে কমপ্লেক্সের সংস্কার করা হয়।   আয়োজন    শেখ জামাল জাতীয় টেনিস কমপ্লেক্সে বাংলাদেশ টেনিস ফেডারেশন আয়োজিত স্বাধীনতা দিবস টেনিস প্রতিযোগিতা-২০২৩।   তথ্যসূত্র    বহিঃসংযোগ     বিষয়শ্রেণী:বাংলাদেশের ক্রীড়া কমপ্লেক্স বিষয়শ্রেণী:১৯৭৭-এ বাংলাদেশে প্রতিষ্ঠিত বিষয়শ্রেণী:ঢাকার ক্রীড়া অনুষ্ঠানস্থল
thumb|রুডলফ সেইব দ্বারা অঙ্কিত, গোয়েথে কর্তৃক লেখা 'ফাউস্ত' ১৮৭৬ ফাউস্ত উপকথা (, বিকল্প উচ্চারণ ফাউসৎ ও ফাউস্ট) ষোড়শ শতাব্দীর জার্মানিতে উদ্ভূত একটি উপকথা। এই উপকথার মূল প্রতিপাদ্য বিষয়টি হল - ভিটেনবার্গ বিশ্ববিদ্যালয়ের একজন মেধাবী স্কলার আরও আরও জ্ঞানজগতের সাধনায় ও অসীম ক্ষমতা অর্জনের উদ্দেশ্যে শয়তানের সাথে একটি চুক্তি করেন, যাতে ২৪ বছর তিনি শয়তানের সাহায্যে তাঁর জ্ঞানজগত ও ক্ষমতার সাধনা বজায় রাখতে পারেন। কিন্তু চুক্তি অনুযায়ী ঐ ২৪ বছর সময়সীমা শেষ হলে তাঁর আত্মা শয়তানের সম্পত্তি হিসেবে বিবেচিত হবে। এই চুক্তির ফলে প্রথমদিকে তিনি অনেক কিছু আপাত অসাধ্যসাধন করলেও সময়ের সাথে সাথে উপলব্ধি করেন, আসলে তিনি কিছুই করতে পারেননি। তখন বারে বারে ভগবানের কাছে ফিরে যেতে চাইলেও আর কোনও উপায় ছিল না। চুক্তিমতো  ২৪ বছরের সময়সীমা শেষ হলে শয়তান একরাতে বলপূর্বক তাঁকে হত্যা করে, তাঁর আত্মা হরণ করে। পরদিন সকালে আবিষ্কৃত হয় তাঁর সম্পূর্ণ বিকৃত মরদেহ।  তথ্যসূত্র  বিষয়শ্রেণী:১৬শ শতাব্দীতে প্রবর্তিত কাল্পনিক চরিত্র
রোহিত সুচান্তি (জন্ম: ৬ এপ্রিল ১৯৯৬) হলেন একজন ভারতীয় টেলিভিশন অভিনেতা। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে এবং সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় রতন মান সিং চরিত্রে অভিনয় করেছেন।  ক্যারিয়ার এমটিভি ইন্ডিয়ায় সম্প্রচারিত টেলিভিশন ধারাবাহিক ওয়ারিয়র হাইয়ে একটি ছোট চরিত্রে অভিনয়ের মাধ্যমে রোহিত অভিনয় জগতে পদার্পণ করেন। অতঃপর তিনি টেলিভিশনে বেশ কয়েকটি ধারাবাহিকে পার্শ্ব চরিত্রে অভিনয় করেছেন। ২০১৬ সালে, বক্স ক্রিকেট লীগে একজন অল-রাউন্ডার হিসেবে রাউডি বেঙ্গালুরু দলে খেলেছেন। ২০১৭ সালের শুরুতে, তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে অভিনয় করেছেন। অতঃপর তিনি [[আল্ট বালাজী]]র ওয়েব সিরিজ ক্লাস অফ ২০১৭-এ জয় চরিত্রে অভিনয় করেছেন। ২০১৭ সালের সেপ্টেম্বর মাসের শেষের দিকে, তিনি রতন মান সিং চরিত্রে অভিনয় করার মাধ্যমে সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় অন্তর্ভুক্ত হন, যে চরিত্রটিতে পূর্বে পেহরেদার পিয়া কি ধারাবাহিকে শিশুশিল্পী আফফান খান অভিনয় করেছেন।  টেলিভিশন  সাল অনুষ্ঠান চরিত্র চ্যানেল নোট ২০১০–১২  সাস বিনা সাসুরাল   সনি এন্টারটেইনমেন্ট টেলিভিশন  শিশু শিল্পী ২০১৪ পেয়ার তুনে কেয়া কিয়া (৪র্থ মৌসুম)  ধ্রুব  জিং  পর্বভিত্তিক চরিত্র (১৩তম পর্ব) ২০১৫  ওয়ারিয়র হাই    এমটিভি ইন্ডিয়া  বিশেষ উপস্থিতি  ২০১৬  সাসুরাল সিমার কা   কালারস  অতিথি পেয়ার তুনে কেয়া কিয়া (৭ম মৌসুম)  অভয়  জিং  পর্বভিত্তিক চরিত্র (১৬তম পর্ব) ২০১৭  ক্লাস অফ ২০১৭  জয়  [[আল্ট বালাজী]]  ওয়েব সিরিজ সাথ নিভানা সাথিয়া  রমাকান্ত এহেম মোদী  স্টার প্লাস  সাদৃশ্য প্রধান চরিত্র ২০১৭–১৮ রিশতা লিখেঙ্গে হাম নয়া  রতন মান সিং  সনি এন্টারটেইনমেন্ট টেলিভিশন  প্রধান চরিত্র  তথ্যসূত্র  বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:হিন্দি টেলিভিশনের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:বিহারের অভিনেতা বিষয়শ্রেণী:ভারতীয় পুরুষ মডেল
শিগগাঁও () ভারতের কর্ণাটক রাজ্যের হাবেরী জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০১ মিটার (১৯৭১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শিগগাঁও শহরের জনসংখ্যা হল ২৪,৩১৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে শিগগাঁও এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
সংযোগ=//upload.wikimedia.org/wikipedia/commons/thumb/5/5e/Tooth_worm.jpg/220px-Tooth_worm.jpg|থাম্ব| অটোমান তুর্কি ডেন্টাল বই থেকে ১৮ শতকের হাতে সচিত্র পৃষ্ঠা দাঁতের কৃমির ধারণাটি দাঁতের ক্ষয়, পিরিয়ডোনটাইটিস এবং দাঁতের ব্যথার কারণের একটি তত্ত্ব। পূর্বের বিস্তৃত, বিশ্বাসটি এখন অপ্রচলিত, আরও বৈজ্ঞানিক যুক্তি দ্বারা বাতিল করা হয়েছে। ধারণা করা হয়েছিল যে দাঁতের ভিতরে থাকা ছোট কৃমি খেয়ে এই রোগটি হয়েছে।   ইতিহাস  বিশ্বাসের উৎপত্তি অস্পষ্টতায় মোড়ানো। একটি বিশিষ্ট প্রাথমিক উল্লেখ, "দ্য লিজেন্ড অফ দ্য ওয়ার্ম" শিরোনামের একটি ব্যাবিলনীয় কিউনিফর্ম ট্যাবলেট (কখনও কখনও ভুলভাবে সুমেরীয় সময়ে তারিখ দেওয়া হয়।), বর্ণনা করে যে কীভাবে দাঁতের কীট রক্ত পান করে এবং দাঁতের শিকড় খায়-ক্যারিস এবং পিরিয়ডোনটাইটিস সৃষ্টি করে:" আনু [স্বর্গ সৃষ্টি করেছিলেন] পরে,স্বর্গ [পৃথিবী] সৃষ্টি করেছে, পৃথিবী সৃষ্টি করেছে নদী, নদীরা খাল তৈরি করেছে,খালগুলি জলাভূমি তৈরি করেছিল,(এবং) জলাভূমি কীট তৈরি করেছিল-কীটটি গেল, কাঁদতে কাঁদতে, শামাশের সামনে, ইয়ের সামনে তার চোখের জল বয়ে গেল: "আমার খাবারের জন্য তুমি কী দেবে? আমার চোষার জন্য তুমি আমাকে কি দেবে?"" আমি তোমাকে পাকা ডুমুর, (এবং) এপ্রিকট দেব।" " আমার কাছে পাকা ডুমুর আর এপ্রিকট কি কাজে লাগে? আমাকে তুলুন এবং দাঁত ও মাড়ির মধ্যে আমাকে বাস করুন! আমি দাঁতের রক্ত চুষে খাব, আর মাড়ির শিকড় কুড়ে খাব!”সেন্ট্রাল আমেরিকান কিংবদন্তি পপোল ভুতেও বিবরণ পাওয়া যায়। বিশ্বাসটি ১৮ শতকে টিকে ছিল, শুধুমাত্র এম. পিয়েরে ফাউচার্ডের অণুবীক্ষণিক প্রচেষ্টা দ্বারা অপ্রমাণিত হয়েছে।   আধুনিক পশুচিকিৎসা অনুশীলন দেখায় যে অক্ষত অপসারণ করা হলে, নেক্রোটিক বা আংশিকভাবে নেক্রোটিক দাঁতের সজ্জা একটি কৃমির মতো চেহারা ধারণ করতে পারে।  দাঁতের ব্যথার জন্য সিংহলি কবজ:ইরা দেনে আসিয়া! সান্দা দেনে আইয়া! পাসে বুদুনে আসিয়া!ডেট নোসিটু ড্যাট এ্যায়া!   সূর্য-দেবতার কীট! চাঁদ দেবতার কীট! পাসে বুদ্ধের কীট!দাঁতে থেকো না, তোর দাঁত-পোকা!   প্রমাণ  যদিও কোন কঠোর প্রমাণ পাওয়া যায়নি, কিছু অনুশীলনকারী দাঁতের মূলের মধ্যে থাকা পালপাল টিস্যুকে কৃমি বলে বিশ্বাস করেছিলেন। যদিও বেশিরভাগই স্বীকার করেছেন যে ভিভোতে কখনও কৃমির সম্মুখীন হননি, তবে তা সত্ত্বেও সাধারণ জনগণের মধ্যে বিশ্বাসকে উৎসাহিত করেছে।  মাইক্রো ইমেজিং ব্যবহার করে ইউনিভার্সিটি অফ মেরিল্যান্ড বাল্টিমোরের ২০০৯ সালের একটি গবেষণায় ছিন্ন মোলারের মধ্যে কৃমির মতো কাঠামো প্রকাশ করা হয়েছে। যদিও কৃমি নয় বা কৃমি দ্বারা সৃষ্ট, এই গঠনগুলি দাঁতের কৃমি বিশ্বাসের জন্ম দিতে পারে।   তথ্যসূত্র    বহিঃসংযোগ   বিষয়শ্রেণী:দন্ত চিকিৎসার ইতিহাস
thumb|রত্নাকরশান্তি রত্নাকরশান্তি বা শান্তি পা চুরাশিজন বৌদ্ধ মহাসিদ্ধদের মধ্যে একজন ছিলেন।   সময়কাল  রত্নাকরশান্তির জীবন সম্বন্ধে বিশেষ কিছু জানা যায় না। অভয়দত্তের মতে নবম শতাব্দীতে পাল সম্রাট দেবপালের আমলে তিনি সিংহলের রাজা কাপিনার আমন্ত্রণ পান।Abhayadhatta and Robinson, James (trans.) (1979). Buddha's Lions: The Lives of the Eighty-Four Siddhas. Berkeley: Dharma Publishing.  কিন্তু কিথ ডাওম্যান এই তথ্যকে স্বীকার করেননি। তারানাথের মতে তিনি দশম শতাব্দীর রাজা চনকের সমসাময়িক ছিলেন।   শিক্ষা  রত্নাকরশান্তি বিক্রমশীলা বিশ্ববিদ্যালয়ের অন্যতম প্রধান তার্কিক ছিলেন। তিনি নারো পার নিকট শিক্ষালাভ করেনTaranatha, Lama Chimpa and Chattopadhyaya, Alaka (trans.) (1970). Tāranātha’s History of Buddhism in India. Simla: Indian Institute of Advanced Study.  এবং অতীশ দীপঙ্কর ও মৈত্রী পাকে শিক্ষাদান করেন।Tatz, Mark (1998). “Maitrī-pa and Atiśa,” in Tibetan Studies: Proceedings of the 4th Seminar of the International Association for Tibetan Studies, ed. Helga Uebach and Jampa L. Panglung. Munchen: Kommission für Zentralasiatische Studien Bayerische Akademie der Wissenschaften.   রচনা  রত্নাকরশান্তি গুহ্যসমাজতন্ত্রের ওপর তিনটি টীকাভাষ্য রচনা করেন। এছাড়াও তিনি হেবজ্র তন্ত্র, মহামায়াতন্ত্র এবং শান্তরক্ষিতের মধ্যমকালঙ্কারের ওপর টীকাভাষ্য রচনা করেন। তিনি মৈত্রেয়নাথের অভিসময়ালঙ্কারের ওপর শুদ্ধিমতি, প্রমাণের ওপর অন্তর্ব্যাপ্তিসমর্থন এবং প্রজ্ঞাপারমিতার ওপর সারতমা, প্রজ্ঞাপারমিতোপদেশ ও প্রজ্ঞাপারমিতাভাবনোপদেশ নামক তিনটি টীকাভাষ্য রচনা করেন। এছাড়া তিনি সুখদুঃখদ্বয়-পরিত্যাগদৃষ্টি নামক একটি গ্রন্থ রচনা করেন।বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ,  তিনি চর্যাপদের দুইটি পদও রচনা করেন।   পাদটীকা    তথ্যসূত্র    বহিঃসংযোগ   The Antarvyāptisamarthana of Ratnākaraśānti  The Āloka of Haribhadra and the Sāratāma of Ratnākaraśānti: A Comparative Study of the Two Commentaries of the Aṣṭasāhasrikā  Luminosity: Reflexive Awareness in Ratnākaraśānti's Pith Instructions for the Ornament of the Middle Way  বিষয়শ্রেণী:মহাসিদ্ধ বিষয়শ্রেণী:চর্যাপদের কবি বিষয়শ্রেণী:ভারতীয় বৌদ্ধ বিষয়শ্রেণী:বিহারের ইতিহাস বিষয়শ্রেণী:বজ্রযান
ভাল্কি (বৈজ্ঞানিক নাম: Psolos fuligo (Mabille)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।  আকার  ভাল্কি এর প্রসারিত অবস্থায় ডানার আকার ৩৬-৪৬ মিলিমিটার দৈর্ঘ্যের হয়।  বিস্তার  ভারত (পশ্চিমঘাট পর্বত, কেরালা, মহারাষ্ট্র, পশ্চিমবঙ্গ, অসম থেকে অরুণাচল প্রদেশ ও উত্তর পূর্ব ভারত) বাংলাদেশ ও মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে এদের পাওয়া যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  স্ত্রী-পুরুষ উভয় প্রকারেই ডানার উপরিতল চকচকে ঘন বাদামি এবং সামনের ও পিছনের ডানা সম্পূর্ণ দাগ-ছোপ হীন।  ডানার নিম্নতল উপরিতল অপেক্ষা ফ্যাকাশে বাদামি ও বেগুনি (purple) আভাযুক্ত। সামনের ডানার শীর্ষে (apex) ধূসর বেগুনি (purple -grey) ছোপ বর্তমান। ৪ থেকে ৯ নং শিরামধ্যে কতগুলি ছোপ লক্ষ্য করা যায়।  পিছনের ডানার মধ্যভাগে ও প্রান্তে অস্পষ্ট ধূসর বেগুনি বন্ধনী চোখে পরে।  ২ থেকে ৫ নং শিরামধ্যে ছোট, আবছা ও ফ্যাকাশে ৪ টি সরলরৈখিকভাবে অবস্হিত ডিসকাল ছোপ চোখে পরে। ৬ নং শিরামধ্যে অপর অনুরূপ ডিসকাল ছোপটি ছোপসারির থেকে খানিকটা ভিতরদিকে অবস্থিত এবং ৭ নং শিরামধ্যে আরও ভিতরদিকে আরও একটি অনুরূপ ছোপ বর্তমান।  সেল-এর উপরি কিনারার মধ্যভাগে একটি ছোপ বিদ্যমান। পুরুষ ও স্ত্রী প্রকার অনুরূপ, তবে পুরুষ প্রকারে সামনের ডানার নিম্নতলে ২ নং শিরার উৎসস্হলের নিচে একটি চকচকে দাগ (brand) দেখা যায়।  শুঙ্গ কালো; মাথা, বক্ষদেশ ও উদর উপরিতলে ঘন বাদামি এবং নিম্নতলে ফ্যাকাশে বাদামি।   আচরণ  সুলভ-দর্শন এই প্রজাতির উড়ান দুর্বল, ধীর ও অলস। যে কোনো ভারতীয় স্কিপার প্রজাতির তুলনায় এদের উড়ান দুর্বলতর ।এরা ভূমির কাছাকাছি নিচ দিয়ে ওড়ে। ছায়াময় পরিবেশ ও বাসভূমি এদের ভীষণ পছন্দের, তাই এরা ঘন ঝোপঝাড় ও ঘন জঙ্গলের ভিতরেই থাকে। মাঝেমধ্যে ঝোপঝাড় ও ঘন জঙ্গলের ভিতর থেকে বেরিয়ে জঙ্গলের পথে খানিক বিচরণ করে আবার সেখানেই ফিরে যায়। পাতায় ও ফুলে বসে এই প্রজাতিকে রোদ পোহাতে ও মধুপান করতে দেখা যায়; তবে সচরাচর মাটিতে অবস্থান করে না। পাতায় বসার সময় এরা ডানা খাঁড়া করে বসে, কিন্তু সামনের ডানা দুটি সামান্য ফাঁক করে রাখে (parted) এবং দুই ডানার শীর্ষ কখনো একে ওপরের সাথে জোড়া লাগায় না। বসার এই বিশেষ ভঙ্গিমার কারণেই এদের ডাস্কি পার্টউইং নামকরণ হয়েছে। পশ্চিমঘাট পর্বতে বর্ষার মাসগুলো থেকে ডিসেম্বর পর্যন্ত চিরহরিৎ বনাঞ্চলে এদের উপস্থিতি খুবই প্রাচুর্যপূর্ণ (abundant)।  তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:অরুণাচল প্রদেশে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: জাহাঙ্গীরনগর বিশ্ববিদ্যালয়-এ পুনর্নির্দেশ করা হল।  মাসুম-আল-হাসান (আলাপ) ১৬:২৬, ১ আগস্ট ২০২২ (ইউটিসি) জাহাঙ্গীরনগর বিশ্ববিদ্যালয় কেন্দ্রীয় মন্দির   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রমাণিত নয়। গুগল করেও খুব একটা উল্লেখযোগ্যতা পাইনি। ~ খাত্তাব (অ | আ | স) ১৬:০২, ২৬ জুলাই ২০২২ (ইউটিসি)   তাৎপর্যপূর্ণ প্রচার নেই। নিবন্ধটি মোছা উচিত। Deloar Akram (আলাপ • অবদান • লগ) ১৭:০১, ৩১ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জাল তেক্কে () অথবা আসিম বাবা তেক্কে () আলবেনিয়ার গিরোকাস্ত্র শহরে অবস্থিত একটি বেকতাশি তেক্কে। এটি একটি স্বীকৃত আলবেনিয়ার সাংস্কৃতিক নিদর্শন।   ইতিহাস  এই তেক্কে ১৭৮০ সালে ইস্তানবুলের উস্কুদার এলাকা থেকে আগত সাইয়্যিদ মুহাম্মদ আসিম বাবা প্রতিষ্ঠা করেন। এটি “জাল তেক্কে” বা “পাথরের তেক্কে” নামেও পরিচিত, কারণ এটি একটি সাধারণত শুষ্ক নদীখাতের পাশে অবস্থিত।  তেক্কেটি দীর্ঘ সময় ধরে নিম্নোক্ত বাবাদের দ্বারা পরিচালিত হয়েছিল:  আসিম বাবা (১৭৮০–১৭৯৬)  হাসান বাবা তুরকু (১৭৯৬–১৭৯৮)  গিরোকাস্ত্রের সুলেইমান বাবা (১৭৯৮–১৮০৬)  আলি বাবা গেগা (১৮০৬–১৮৩০)  ক্রুয়ার হাজি ইয়াহিয়া বাবা (১৮৩০–১৮৩৬)  ইব্রাহিম বাবা তুরকু (১৮৩৬–১৮৪৬)  এলবাসানের হুসেইন বাবা (১৮৪৫–১৮৬১)  এলবাসানের আলি হাকি বাবা (১৮৬১–১৯০৭)  এলবাসানের সেলিম রুহি বাবা (১৯০৭–১৯৪৪)  তেক্কেটিতে একসময় একটি সমৃদ্ধ গ্রন্থাগার ছিল, যেখানে আরবি, ফারসি, তুর্কি এবং পরবর্তীতে আলবেনীয় ভাষার পাণ্ডুলিপি ও বই সংরক্ষিত ছিল।  বাল্কান যুদ্ধের সময় এবং প্রথম বিশ্বযুদ্ধের সময় ৩ বছরের জন্য তেক্কেতে গ্রিক সেনারা অবস্থান করেছিল। সেই সময় তেক্কেতে কোনো বাবা বা দরবেশ ছিলেন না। যুদ্ধ পরবর্তী সময়ে বাবা ও দরবেশগণ ফিরে আসেন এবং ১৯১৬ সালে তেক্কেটির পুনর্নির্মাণ করা হয়।  তথ্যসূত্র  বিষয়শ্রেণী:আলবেনিয়ার সাংস্কৃতিক নিদর্শন বিষয়শ্রেণী:গিরোকাস্ত্রের স্থাপনা বিষয়শ্রেণী:উসমানীয় স্থাপত্য আলবেনিয়ায় বিষয়শ্রেণী:আলবেনিয়ার সুফি তেক্কে বিষয়শ্রেণী:বেকতাশি তেক্কে বিষয়শ্রেণী:উসমানীয় সমাধিসৌধ
সিজোহান্‌গল্ হাঞ্জা  সংশোধিত রোমান  ম্যাককান–রাইশাউর시조  時調  Sijo  Sijo সিজো একটি কোরীয় ঐতিহ্যবাহী ভাষাসৈনিক কাব্যিক রূপ যা কোরইও যুগে আবির্ভূত হয়েছিল। কোরইও রাজবংশের সময় এই ধরনের কবিতা রচনার সূত্রপাত হয়। জোসন রাজবংশের রাজত্বকালে এই ধরনের কবিতা রচনা সবচেয়ে বেশি জনপ্রিয়তা লাভ করে। বর্তমানেও 'সিজো' কবিতা রচিত হয়ে থাকে।   গঠন  সিজো কবিতা মূলত তিনটি পঙ্‌ক্তির হয়ে থাকে এবং প্রত্যেক পঙ্‌ক্তিতে ১৪-১৬ টি করে অক্ষর থাকে। এর গঠন হয়ে থাকে এইরূপ -বিষয়(৩,৪,৪,৪), ঘটনার বিস্তৃতি(৩,৪,৪,৪),বিষয়ের  মোড় ঘোরানো চমকপ্রদ বর্ণনা (৩,৫) এবং উপসংহার (৪,৩) তবে বেশিরভাগ সময় এই গঠনের ব্যতিক্রম দেখা যেত।  'স্যাসল সিজো' অনেকটা উপন্যাসের মত, এর দ্বিতীয় পঙ্‌ক্তি অনেকটা বিস্তৃত ও বড় হত। অন্যদিকে তিনটি পঙ্‌ক্তির 'সিজো'র ক্ষেত্রে সাধারণ গঠনই মানা হত, প্রথম পঙ্‌ক্তিতে অবস্থা ও ঘটনা সম্পর্কে বলা হত, দ্বিতীয় পঙ্‌ক্তিতে ঘটনার বিস্তৃতি দেখা যায়। তৃতীয় পঙ্‌ক্তির প্রথমার্ধে থাকে এক চমকপ্রদ তথ্য ঘটনার সম্পর্কে, বাকি অংশে থাকে উপসংহার।   বিষয়বস্তু  'সিজো' কবিতার মূল বিষয়বস্তু ছিল প্রকৃতি, অতীতের স্মৃতি রোমন্থন, ভালবাসা, ঐতিহাসিক ঘটনা, নীতিকথা ইত্যাদি।   রচনাকারী  মূলত এই ধরনের কবিতা রচনা করত উচ্চ শিক্ষিত 'ইয়াংবান' (কোরীয় ভাষায় : 양반) শ্রেণি। তবে নিম্নশ্রেণির 'কিসেঙ্গ' (কোরীয় ভাষায়  : 기생) রাও এই ধরনের কবিতা লিখতেন। কেবল পুরুষরাই নয় নারীরাও এক্ষেত্রে পিছিয়ে ছিলেন না।   মহিলা কাব্যকার  'অউদোং' (কোরীয় ভাষায় : 어우동) ছিলেন 'জোসন' বংশের এক বিখ্যাত নৃত্যশিল্পী, লেখিকা ও কবি। পঞ্চদশ শতাব্দীতে তাঁর জন্ম। তিনি কয়েকটি 'সিজো'কবিতা রচনা করে ছিলেন।  'জোসন' রাজবংশের অপর একজন মহিলা কবি 'হোয়াং জিনি' (কোরীয় ভাষায় : 황진이) ও 'সিজো' কবিতা লিখেছিলেন। তাঁর জন্ম ষোড়শ শতাব্দীর প্রথম দিকে। তিনি রাজা 'জাংজং'র সমসাময়িক ছিলেন। 'হোয়াং-এর 'সিজো' কবিতা গুলিতে মূলত সৌন্দর্য ও পারিপার্শ্বিক স্থানের কথা প্রাধান্য পেত , এছাড়া ছিল স্বজন হারানোর শোকবার্তা। তাঁর রচিত 'সিজো'কবিতা গুলিকেই এখনও পর্যন্ত সবচেয়ে সুন্দর বলে মান্যতা দেওয়া হয়।   তথ্যসূত্র   বিষয়শ্রেণী:কোরীয় সাহিত্য বিষয়শ্রেণী:কব্যের ধরণ বিষয়শ্রেণী:কোরীয় কাব্য বিষয়শ্রেণী:কাব্যরূপ